# ชนินทร์ รุ่งธนเกียรติ
ชนินทร์ รุ่งธนเกียรติ (เกิด 4 เมษายน พ.ศ. 2532)  เป็นนักการเมืองชาวไทย ปัจจุบันดำรงตำแหน่งกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎร แบบบัญชีรายชื่อ รองโฆษกและกรรมการบริหารพรรคเพื่อไทย

 ประวัติ 
ชนินทร์ เกิดเมื่อวันที่ 4 เมษายน พ.ศ. 2532 ที่จังหวัดสุรินทร์ เป็นบุตรนายเกษม รุ่งธนเกียรติ อดีตสมาชิกสภาผู้แทนราษฎรจังหวัดสุรินทร์

สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) และปริญญาตรีเกียรตินิยมอันดับ 1 เหรียญทอง คณะสถาปัตยกรรมศาสตร์ ภาควิชาสถาปัตยกรรมภายใน จากจุฬาลงกรณ์มหาวิทยาลัยการศึกษาความเป็นไปได้ในการพัฒนาอสังหาริมทรัพย์ โครงการ โฮมออฟฟิซ บนถนนสุขุมวิท 105 หน้าที่ 140 ชนินทร์ รุ่งธนเกียรติ มหาวิทยาลัยธรรมศาสตร์ พร้อมทั้งจบปริญญาโท 2 ใบ ได้แก่ ปริญญาโทวิทยาศาสตรบัณฑิต คณะพาณิชยศาสตร์และการบัญชี สาขาธุรกิจอสังหาริมทรัพย์ (MRE) มหาวิทยาลัยธรรมศาสตร์ และปริญญาโทใบที่ 2 International Master of Public Administation (IMPA) ที่ Tsinghua University

 การทำงาน 
ชนินทร์ เป็นนักธุรกิจผู้มีความเชี่ยวชาญด้านอสังหาริมทรัพย์ โดยผู้ก่อตั้งและกรรมการผู้จัดการ สำนักงานออกแบบสถาปัตยกรรม บริษัท ทิศทางสตูดิโอ จำกัด ในปี พ.ศ. 2555 และ ทำงานเป็นเจ้าหน้าที่ฝ่ายพัฒนาธุรกิจ บริษัท คอนทัวร์ จำกัด ต่อมาภายหลังการจบการศึกษาในระดับปริญญาโทในปี พ.ศ. 2557 ได้ทำงานพัฒนาธุรกิจกับบริษัทอสังหาริมทรัพย์ชั้นนำในประเทศไทยหลายบริษัท อาทิ บริษัท พฤกษาเรียลเอสเตท จำกัด (มหาชน), บริษัท เซ็นทรัลพัฒนา จำกัด (มหาชน) และบริษัท อีสเทิร์นสตาร์ เรียลเอสเตท จำกัด (มหาชน) เป็นต้น

 งานการเมือง 
ชนินทร์ เข้าทำงานการเมืองโดยการเป็นสมาชิกพรรคเพื่อไทย และได้รับการแต่งตั้งให้เป็นรองโฆษกพรรคเพื่อไทย ในวันที่ 28 ตุลาคม พ.ศ. 2564พร้อมทั้งเคยดำรงตำแหน่ง เป็นกรรมาธิการ และโฆษก คณะกรรมาธิการวิสามัญ ในสภาผู้แทนราษฎร พิจารณากฎหมาย พระราชบัญญัติสถาปนิก ต่อมาในปี พ.ศ. 2566  

ชนินทร์ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อพรรคเพื่อไทย ลำดับที่ 34 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566และได้รับเลือกเป็นกรรมการบริหารพรรคเพื่อไทยเมื่อวันที่ 27 ตุลาคม พ.ศ. 2566https://www.prachachat.net/politics/news-1425252   

ชนินทร์เคยดำรงตำแหน่งเป็นรองเลขาธิการนายกรัฐมนตรีฝ่ายการเมือง (ภูมิธรรม เวชยชัย) และได้รับมอบหมายในภารกิจการศึกษาการแก้ไขความเห็นต่างเรื่องรัฐธรรมนูญ โดยได้รับแต่งตั้งเป็น กรรมการและผู้ช่วยเลขานุการ ในคณะกรรมการเพื่อพิจารณาศึกษาแนวทางในการทำประชามติเพื่อแก้ไขปัญหาความเห็นที่แตกต่างในเรื่องรัฐธรรมนูญแห่งราชอาณาจักรไทย พุทธศักราช ๒๕๖๐ 

วันที่ 24 มกราคม พ.ศ. 2567 ชนินทร์ได้รับการเลื่อนลำดับสมาชิกสภาผู้แทนราษฎร แบบบัญชีรายชื่อ พรรคเพื่อไทย แทนสุริยะ จึงรุ่งเรืองกิจ ที่ลาออกจากสมาชิกสภาผู้แทนราษฎร แบบบัญชีรายชื่อ 

วันที่ 21 กุมภาพันธ์ พ.ศ. 2567 สภาผู้แทนราษฎรมีมติตั้งคณะกรรมาธิการวิสามัญพิจารณา ร่างพระราชบัญญัติยกเลิกคำสั่งหัวหน้า คสช.ที่ 14/2559 โดยชนินทร์ได้รับการเสนอชื่อและรับรองให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "โฆษกกรรมาธิการวิสามัญยกเลิกคำสั่งหัวหน้าคณะรักษาความสงบแห่งชาติที่ 14/2559"https://www.matichon.co.th/politics/news_4448456

วันที่ 22 กุมภาพันธ์ พ.ศ. 2567 ชนินทร์ได้รับการแต่งตั้งให้ดำรงตำแหน่งกรรมการในคณะกรรมการประสานงานสภาผู้แทนราษฎร (วิปรัฐบาล) https://www.dailynews.co.th/news/3206418/ เพื่อดําเนินการในเรื่องที่เกี่ยวข้องกับ สภาผู้แทนราษฎรและรัฐสภาให้เป็นไปอย่างมีระเบียบแบบแผนตามระบบรัฐสภา ตลอดจนการประสานงาน กับสมาชิกสภาผู้แทนราษฎร สมาชิกรัฐสภา และพรรคการเมือง ด้านนิติบัญญัติให้ดําเนินการไปอย่างราบรื่น

วันที่ 7 มีนาคม พ.ศ. 2567 ชนินทร์ได้รับการเสนอชื่อและรับรองให้ดำรงตำแหน่งกรรมาธิการและที่ปรึกษา ในคณะกรรมาธิการการเกษตรและสหกรณ์ สภาผู้แทนราษฎร ชุดที่ 26

วันที่ 27 มีนาคม พ.ศ. 2567 สภาผู้แทนราษฎรมีมติตั้งคณะกรรมาธิการวิสามัญพิจารณาร่างพระราชบัญญัติควบคุมเครื่องดื่มแอลกอฮอล์ (ฉบับที่..) พ.ศ. ....โดยชนินทร์ได้รับการเสนอชื่อให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง รองประธานกรรมาธิการฯ คนที่ 1 https://www.parliament.go.th/ewtadmin/ewt/parliament_parcy/ewt_news.php?nid=122198&filename=index02

วันที่ 18 มิถุนายน พ.ศ. 2567 สภาผู้แทนราษฎรมีมติตั้งคณะกรรมาธิการวิสามัญพิจารณาร่าง พ.ร.บ.ว่าด้วยการออกเสียงประชามติ (ฉบับที่..) พ.ศ. .... โดยชนินทร์ได้รับการเสนอชื่อให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "โฆษกประจำคณะกรรมาธิการ" https://cdc.parliament.go.th/ewtadmin/ewt/parliament_parcy/ewt_news.php?nid=125577&filename=welcome2019

วันที่ 18 สิงหาคม พ.ศ. 2567 ชนินทร์ได้รับการเสนอชื่อและรับรองให้ดำรงตำแหน่ง กรรมาธิการและที่ปรึกษา ในคณะกรรมาธิการการคุ้มครองผู้บริโภค สภาผู้แทนราษฎร ชุดที่ 26https://www.naewna.com/politic/831293

วันที่ 10 ตุลาคม พ.ศ. 2567 สภาผู้แทนราษฎรมีมติตั้งคณะกรรมาธิการวิสามัญพิจารณาร่างพระราชบัญญัติภาษีสรรพสามิต (ฉบับที่...) พ.ศ. .... โดยชนินทร์ได้รับการเสนอชื่อและรับรองให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "ประธานประจำคณะกรรมาธิการ"https://www.parliament.go.th/view/428/%E0%B8%A3%E0%B8%B2%E0%B8%A2%E0%B8%99%E0%B8%B2%E0%B8%A1%E0%B8%81%E0%B8%A3%E0%B8%A3%E0%B8%A1%E0%B8%B2%E0%B8%98%E0%B8%B4%E0%B8%81%E0%B8%B2%E0%B8%A3/TH-TH

วันที่ 29 มกราคม พ.ศ. 2568 สภาผู้แทนราษฎรมีมติตั้งคณะกรรมาธิการวิสามัญพิจารณาร่างพระราชบัญญัติการบริหารจัดการระบบตั๋วร่วมโดยชนินทร์ได้รับการเสนอชื่อให้อยู่ในคณะกรรมาธิการวิสามัญฯ และในการประชุมครั้งแรกได้รับเลือกให้ดำรงตำแหน่ง "รองประธานประจำคณะกรรมาธิการคนที่สอง"https://www.parliament.go.th/view/468/%E0%B8%A3%E0%B8%B2%E0%B8%A2%E0%B8%99%E0%B8%B2%E0%B8%A1%E0%B8%81%E0%B8%A3%E0%B8%A3%E0%B8%A1%E0%B8%B2%E0%B8%98%E0%B8%B4%E0%B8%81%E0%B8%B2%E0%B8%A3/TH-TH

 เครื่องราชอิสริยาภรณ์ 
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์